open-index/open-wikipedia-markdown huggingface dataset:
Стив Керр

**Стивен Дуглас «Стив» Керр** (, *1965 оны есдүгээр сарын 27-нд Ливан улсын Бейрут хотод төрсөн*) — Америкийн зодог тайлсан мэргэжлийн сагсан бөмбөгчин бөгөөд Үндэсний сагсан бөмбөгийн холбооны Голден Стэйт Уорриорз багийн дасгалжуулагч юм.

2007-2010 онд Финикс Санз багийн ерөнхий менежер, спортын тайлбарлагчаар ажиллаж байв.

## Замнал 
Эцэг эх нь Америк иргэншилтэй хүмүүс бөгөөд Өрнөд Азийн Ливан улсад ажиллаж амьдарч байхдаа Стив Керрийг төрүүлж өсгөжээ. Бага сургуульд байхаасаа сагсан бөмбөгтэй нөхөрлөсөн Керр хамгаалагчийн байрлалд тоглодог. НБА-д тоглож байсан он жилүүддээ (15 улирал) гурван оноо шидэлтийг 45,4 буюу өндөр хувьтай гүйцэтгэсэн байдаг байна. Керр оноо авалтаар бусад шилдэг тоглогчидтой харьцуулахад  мэт байвч Чикаго Буллз, Сан-Антонио Спёрс багуудыг ид хүчтэй байх үед бүрэлдэхүүнд нь тоглож байсаны хувьд мэргэжлийн тоглогчдын мөрөөдөл аваргын бөгжийг таван удаа зүүх хувь тохиож байсан билээ. 2003 онд зодог тайлсан цагаан арьст, хурдтай, шидэлт сайтай хамгаалан тоглогч Керр сагсан бөмбөгийн олон уралдаан тэмцээнд шинжээч-тайлбарлагчаар оролцож, спортын хэд хэдэн видео тоглоомд дуу оруулсан юм.

## Холбоос 
* Стив Керр - НБА
* Үзүүлэлт - Basketball-Reference.com

Ангилал:АНУ-ын шигшээ багийн сагсан бөмбөгчин
Ангилал:Сагсан бөмбөгийн холбон тоглогч
Ангилал:АНУ-ын сагсан бөмбөгийн дасгалжуулагч
Ангилал:Сагсан бөмбөгийн дэлхийн аварга
Ангилал:Сагсан бөмбөгийн шидэгч-хамгаалагч
Ангилал:Сагсан бөмбөгийн тайлбарлагч
Ангилал:НБА-гийн тоглогч
Ангилал:Америкчууд
Ангилал:1965 онд төрсөн
Скотти Пиппен

**Скотти Морис Пиппен** (, *1965 оны есдүгээр сарын 25-нд Арканзас мужийн Хамбург хотод төрсөн*) — Зодог тайлсан америкийн мэргэжлийн сагсан бөмбөгчин, НБА-д зургаан удаа (1991—1993, 1996—1998) Чикаго Буллз багт, Олимпт (1992 болон 1996) хоёр удаа АНУ-шигшээ багт түрүүлж байлаа. НБА-гийн түүхэн 50 тоглогчийн нэг.

## Намтар 
Скотти Пиппен — Тэр 12 хүүхэдтэй айлын хамгийн отгон нь. Төв Арканзасын коллежийн багт сагсан бөмбөг тоглож байхад нь Марти Блейк гэгч хүн олж таньж мэргэжлийн спортод хөтлөн оруулж байсан гэдэг. Майкл Жордан, Пиппен нарын хослол Буллз болон НБА-гийн түүхийн шинэ хуудсыг нээхэд хамгийн гол үүрэг гүйцэтгэсэн билээ.

21 настайдаа 1987 оны драфтаар Сиэтл Суперсоникс багт сонгогдсон ч Буллз хүчирхэг төв Олден Полинайсаар сольж эгнээндээ элсүүлсэн байдаг. Пиппенийг 6 жилийн 5 сая доллараар цалинжуулах гэрээ энэ үед байгуулжээ. 1993-1994 оны улиралд 22.0 оноо дунджилсан нь шилдэг амжилт юм.

2005 оны арванхоёрдугаар сарын 9-нд Пиппенд Чикаго Буллз багаас хүндэтгэл үзүүлж 33 дугаарыг нь  мөнхлөн байршуулсан түүхтэй. Түүний дугаартай зэрэгцээд нэгэн үед хамт зүтгэж байсан 23, (Майкл Жордан), 4 (Жерри Слоан) болон 10 (Боб Лав) дугаарууд мөнхөрчээ.

2008 оны нэгдүгээр сард 42 настай Пиппенийг Финландын  (ToPo) болон Шведийн  багуудад хүндэтгэлийн тоглолтууд хийж байлаа.

2010 онд Сагсан бөмбөгийн алдрын танхим Пиппенийг залжээ.

## Эшлэл 
## Холбоотой товхимол 
* 

## Эшлэл 
* Скотти Пиппен - НБА 
* Үзүүлэлт - НБА 
* 

Ангилал:1965 онд төрсөн
Ангилал:АНУ-ын сагсан бөмбөгчин
Ангилал:АНУ-ын шигшээ багийн сагсан бөмбөгчин
Ангилал:Сагсан бөмбөгийн жижиг довтлогч
Ангилал:АНУ-ын олимпын аварга
Ангилал:1992 оны зуны олимпод оролцогч
Ангилал:1996 оны зуны олимпод оролцогч
Ангилал:Бүх оддын тоглолтонд оролцогч
Ангилал:НБА-гийн тоглогч
Ангилал:Америкчууд
Патрик Юинг

**Патрик Алоизиус Юинг** (, *1962 оны наймдугаар сарын 5-нд Ямайка улсын Кингстон хотод төрсөн*) — америкийн алдарт сагсан бөмбөгчин юм.

## Намтар 
Патрик Юинг Ямайка нийслэл Кингстон хотод төрсөн бөгөөд 13 настайдаа гэр бүлийнхэнтэйгээ АНУ-д очиж суурьшчээ. Жоржтауны их сургуульд суралцаж байх үедээ сургуулийнхаа Гойяс багт 1981 оноос эхлэн тоглож байв. Энэ багт оюутнуудын дундах үндэсний хэмжээний бүхий л тэмцээнээс авч болох шагналыг хүртэж байлаа. Төвийн тоглогчийн байрлалд шилдэг болохоо харуулж байсан Юингийг АНУ-ын шигшээ 1984 оны олимпын наадамд бүрэлдэхүүндээ багтаан аваргалж байв.

1985 онд НБА-д драфтын тэргүүн сонголтоор Нью-Йорк Никс элсэж, анхны улиралдаа л ямар сайн тоглогч болохоо харуулсан юм.

 багт 15 улирал тогложээ.]]
Түүүнийг Никс багт 15 улирал хүчин зүтгэж байх үед НБА-гийн түрүү авч байгаагүй ч түүхэндээ байгаагүй амжилтыг үзүүлж байв. Энэ бүхэнд багийн гол найдвар Юингийн үлэмж оролцоо байсан гэдэгтэй спортынхон санал нэгтэй байж, 11 удаа НБА-гийн бүх оддын тоглолтонд шалгаруулж, улирлын шилдэг багийн тоглогчоор олон ч удаа нэрлэн, улмаар 1996 онд НБА-гаас алдарт 50 тоглогчын нэг хэмээн зарлаж байв. 1989-1990 оны улиралд Юинг улирлын бүх тоглолтын дунджаар 38.6 минут тоглож, 28.6 оноо, 10.0 бөмбөг авалтыг дунджилж байсан бол 1990 оны гуравдугаар сарын 24-нд Бостон Селтикс багийн эсрэг 51 оноо авсан нь замналын нь шилдэг үзүүлэлт юм. НБА-д түүний 22,000 давсан оноо авалт болон 10,000 давсан бөмбөг авалт гүйцэтгэсэн нь гарын таван хуруунд багтах тоглогчдын сод амжилт юм.

Патрик Юинг бол чамгүй сайн жүжигчин төдийгүй Хьюстон Рокетс, Орландо Мэжик багуудын туслах дасгалжуулагчаар амжилттай ажиллаж сайн дасгалжуулагч болохоо харуулаад амжсан байдаг билээ. Домогт тоглогчийн хүү, 204 см өндөртэй довтлогч бага Патрик Юинг нь 2008 оны драфтаар №43 сонголтоор Сакраменто Кингз багт элсэж, өдгөө хөгжлийн лигийн нэгэн багт тоглож буй.

## Эшлэл 
## Холбоос 
* nba.com/historical/playerfile
* Патрик Юинг - NBA.com
* NBA.com Патрик Юингийн амжилтын товчоон
* Үзүүлэлт - basketball-reference.com 

Ангилал:1962 онд төрсөн
Ангилал:АНУ-ын сагсан бөмбөгчин
Ангилал:АНУ-ын шигшээ багийн сагсан бөмбөгчин
Ангилал:АНУ-ын олимпын аварга
Ангилал:Бүх оддын тоглолтонд оролцогч
Ангилал:НБА-гийн тоглогч
Ангилал:Сагсан бөмбөгийн төвийн тоглогч
Ангилал:1984 оны зуны олимпод оролцогч
Ангилал:1992 оны зуны олимпод оролцогч
Ангилал:Америкчууд
Жерримандеризм

**Жерримандризм** ( []) - Өөрийн өрсөлдөж буй сонгуулийн тойргийг эрх баригчид өөрсдөө өөрт ашигтайгаар тогтоож ялах магадлалыг нэмэгдүүлэх улс төрийн бодлого.

Ангилал:АНУ-ын сонгууль
Ангилал:Сонгуулийн аян
Ангилал:Ардчилал
Айзея Томас

: *Түүнчлэн Айзея Томас (1989 онд төрсөн)*

**Айзея Лорд Томас III** (, *1961 оны дөрөвдүгээр сарын 30-нд Иллиной мужийн Чикаго хотод төрсөн*) — Америкийн нэрт сагсан бөмбөгчин, дасгалжуулагч юм.

## Замнал 
Айзея Лорд Томас эцэг эхээс есүүлээ өсч торнижээ. Дундаж нуруутай тэрээр холбон тоглогчийн байрлалд уйгагүй бэлтгэл хийсээр гарамгай тоглогч болж, 1981 оны драфтаар хоёр дахь сонголт болон Детройт Пистонс багт хуваарилагдан очиж байлаа. Анхны гэрээ дөрвөн жилийн 1.6 сая долларын цалинтай.

Тоглогчийн замналаа тус багтай холбосон Томас НБА-д хоёр удаа түрүүлсэн. Аваргын бөгжний төлөө ширүүн дайралт хийсэн Пистонсын амин зүрх-найруулан тоглогч Айзея Томас. Бостон болон Лейкерс багуудын удаан үргэлжилсэн ширүүн тэмцэл дундаас Пистонс торойв. Дэлгэрүүлбэл, дасгалжуулагч Чак Дэйлигийн удирдлагаар Лейкерс (1989), Портленд (1990) багуудтай шувтаргын тоглолтонд тунаж аварга болоход Томасын оролцоо үлэмж их байсан. Томасын хувьд 1989 онд улирлын турш 18.2 оноо, 8.3 дамжуулалт, 1.7 бөмбөг таслалт дунджилсан бол хасагдах шатанд 18.2 оноо, 8.3 дамжуулалт дунджилжээ. Харин 1990 онд 18.4 оноо, 9.4 дамжуулалт, 1.7 бөмбөг таслалт дунджилж, хасагдах шатны 20 тоглолтонд 20.5 оноо, 8.2 дамжуулалт, 2.2 бөмбөг таслалт тус тус дунджилж багаа аварга болгосон гавъяатан болжээ. Түүний 11 дугаарын өмсгөл өдгөө Пистонс багт дархлагдсан.

Айзейя Томас 1994 оны хавар зодог тайлжээ. Үүний дараа Индиана Пэйсерс (2000—2003), Нью-Йорк Никс (2006—2008) багуудыг дасгалжуулан хасагдах шатны тоглолтуудад оролцуулж байв.

НБА-д дамжуулалт, бөмбөг таслалтаараа тэргүүлдэг 15 тоглогчийн нэгд нийт үзүүлэлтээрээ Айзейя Томас багтсан байдаг.

## Эшлэл 
## Холбоос 
* Айзея Томасын намтар
* Тоглогчийн үзүүлэлт - www.basketball-reference.com
* Дасгалжуулагчийн үзүүлэлт - www.basketball-reference.com
* Профайл - НБА 

Ангилал:1961 онд төрсөн
Ангилал:Сагсан бөмбөгийн холбон тоглогч
Ангилал:АНУ-ын шигшээ багийн сагсан бөмбөгчин
Ангилал:Бүх оддын тоглолтонд оролцогч
Ангилал:НБА-гийн тоглогч
Ангилал:Америкчууд
Режи Миллер

**Режинальд "Режи" Уэйн Миллер** (, *1965 оны наймдугаар сарын 24-нд Калифорни мужийн Риверсайд хотод төрсөн*) — Америкийн сагсан бөмбөгчин юм. Шидэгч-хамгаалагчийн байрлалд тоглодог Миллер гурван онооны шидэлтийн гүйцэтгэлээр (2560) НБА-гийн түүхэнд хоёрдугаарт (Рэй Аллений удаад) эрэмбэлэгддэг бөгөөд 18 настайгаасаа мэргэжлийн лигт Индиана Пейсерс багийн бүрэлдэхүүнд багтан тоглож эхэлжээ. Шидэлт сайтай байсан тул оноо авалт болон ойрын болон холын зайн шидэлтийн хувиар улирлыг олон ч удаа тэргүүлж байв. Дашрамд дурдахад Миллер бол . Тэр НБА-гийн бүх оддын тоглолтонд таван удаа оролцохдоо  гурван удаа нэрлэгдэж байсан домогт тоглогч. Өдгөө  телевизийн спортын тайлбарлагч билээ.

Миллерийн өмсгөлийг дугаартай нь Пейсерс баг мөнхжүүлсэн байдаг. Түүнчлэн Пейсерс баг 40 жилийн ойн хүндэтгэлийн баярын үеэр Миллерийг багийн түүхэн дэх хамгийн шилдэг тоглогчоо хэмээн тунхаглаж байсан бол 2012 онд Үндэсний сагсан бөмбөгийн холбоо түүнийг алдрын танхимд хүндэтгэн залсан юм.

АНУ-ын шигшээ багт багтан 1996 оны олимпын аварга болж байв. Хоёр ч удаа (1994 болон 2002 онуудад) ДАШТ-д оролцож 1994 онд түрүүлж байлаа.

## Эшлэл 
## Холбоос 
* Режи Миллер - NBA.com
* Үзүүлэлт - www.basketball-reference.com
* Олимпын тоглолтын үзүүлэлт - www.sports-reference.com

Ангилал:1965 онд төрсөн
Ангилал:АНУ-ын сагсан бөмбөгчин
Ангилал:АНУ-ын шигшээ багийн сагсан бөмбөгчин
Ангилал:АНУ-ын олимпын аварга
Ангилал:Америкчууд
Ангилал:1996 оны зуны олимпод оролцогч
Ангилал:Бүх оддын тоглолтонд оролцогч
Ангилал:НБА-гийн тоглогч
Ангилал:Сагсан бөмбөгийн шидэгч-хамгаалагч
Деннис Родман

**Дэннис Кит Родман** (, *1961 оны тавдугаар сарын 13-нд Нью-Жерси мужийн Трентон хотод төрсөн*) — Америкийн зодог тайлсан мэргэжлийн сагсан бөмбөгчин юм.

## Товчхон 
Тэр НБА-гийн аваргаар 1989, 1990, 1996, 1997 болон 1998 онуудад тодорч байв. Ширүүн харц, булчинлаг бие дээрх шивээс, ээмэггүйгээр түүнийг төсөөлөх аргагүй. Долоон улирал дараалан самбарын хаан байж чадсан хүчирхэг довтлогчийн 1992 онд улирлын бүх тоглолтын турш хийсэн бөмбөг авалтын дундаж 18.7 бол 1973 оноос хойшхи хамгийн өндөр дундаж юм. Талбай дээр хэд хэдэн удаа зодоон өдүүлж байсныг энд онцлох нь зүйтэй.

2011 онд Детройт Пистонс баг Родманы 10 дугаарыг мөнхжүүлсэн бол холбоо алдрын танхимд залсан билээ.

Родман НБА-д гялалзахаас гадна тулаант кинонд, тэр дундаа Жан-Клод Ван Дамм, Микки Рурк нарын хамт тоглосон 1997 оны *Хос баг* кинонд түүний бүтээсэн дүр онцгой юм. 1997 оноос мэргэжлийн бөхөөр амжилт гаргаж эхэлсэн ба домогт Халк Хогантай чухал хэдэн тоглолт хийж, гол төлөв ялагдсан бөгөөд 1999 онд больсон юм. Спортоо орхисоныхоо дараа этгээд зан араншин, шивээс, үсний өнгө, боошинз, нүүр будалт, марзан үгсээр дүүрэн хэвлэлийн ярилцлага. Энэ бүгдээр өөрийн хэв маягаа бүрдүүлж байв. 2005 онд хүчингийн хэргээр шүүхээс ял хүлээсэн ч цагаадаж байсан Родман 2013 онд Умард Солонгост удирдагч Ким Жон-өний урилгаар удаа дараа зочилсон нь дуулиан тарьсан билээ..

## Ном товхимол 
* 

## Эшлэл 
## Холбоос 
* Албан ёсны цахим хуудас
* Цахим хуудас Rodman.World-Basket.biz
* Үзүүлэлт - basketball-reference.com
* 

Ангилал:1961 онд төрсөн
Ангилал:АНУ-ын сагсан бөмбөгчин
Ангилал:АНУ-ын жүжигчин
Ангилал:Сагсан бөмбөгийн жижиг довтлогч
Ангилал:Бүх оддын тоглолтонд оролцогч
Ангилал:НБА-гийн тоглогч
Ангилал:Америкчууд
Үүдэл эс

thumb|right|Үүдэл эс
thumb|right|Үр хөврөлийн эсийн үүдэл эс хувиралч
**Үүдэл Эс, stem cell** (Англи хэл), **stammzelle** (Герман хэл) — ийн үндсэн ойлголтууд, шинэ мэдээлэл, судалгаа, анхаарах зүйлс.
**Үүдэл эс** нь олон эст организмд анхны төлөв байдлаасаа шилжин эрхтэн дэх эдийн бүтэц, үүрэг бүхий эс болох хувирах чадвартай эсийг хэлнэ. Сүүн тэжээлтний хувьд хоёр төрлийн үүдэл эс бий, үүнд үр хөврөлийн эсийн үүдэл эс (embryonic stem cell), насанд хүрсэн (adult stem cell) хүний үүдэл эс. Ургийн үүдэл эсээс хүний бүхий л эд эрхтэн урган төлждөг бол насанд хүрсэн организмд үүдэл эс маш цөөн тоогоор оршиж нөхөн төлжүүлэх үүрэг гүйцэтгэнэ.  Үр хөврөлийн эсийн (embryonic cell) эктодермд үүдэл эс нь үр хөврөлийн (fetus) эсийн анхдагч  эс (pluripotent)-д хувиран биеийн бүх хэсэг цус, арьс, эрхтэн, яс гэх мэт. болж ургадаг. 

## Анхаарах зүйлс 
Аливаа эмчилгээ нотолгоонд суурилан он удаан жил химийн, биохимийн, эсийн, фармакологийн, хоруу чанарын, клиникийн өмнөх болон I-IV шатны Клиник судалгаа, түүний дараах ажиглалтын судалгаа хийгдсэний дараа олон улсын чанарын байнгын хатуу хяналтаар баталгааждаг. 

Одоогоор Дэлхий дахинд хоёр төрлийн үүдэл эсийн эмчилгээ батлагдан хэрэглэж байгаа нь чөмөг шилжүүлэн суулгах (bone marrow transplantation), хүйн цусны цус-үүсгэгч үүдэл (cord blood derived blood-forming stem cell) эсийн эмчилгээ юм. Олон улсад үүдэл эсийн Анагаахын болон Био Ёсзүйн өндөр шаардлагын дагуу хүний үр хөврөлийн эсийн үүдэл эсийг судалгаанд болон эмчилгээнд хэрэглэхгүй. Насанд хүрсэн организмд үүдэл эсийг зөвхөн судалгаанд голчлон хэрэглэж байна. Өвчтөний хэрэгцээ болон мэдлэг, мэдээлэлгүйд тулгуурлан эдгээрийг зөрчсөн тохиолдлууд нилээдгүй гарч байдаг тул олон улсын төрийн байгууллагууд зөвлөмж, анхааруулга гаргасаар байна. 

АНУ-ын Хүнс, Эмийн Удирдах Газар доорх мэдэгдлийг 2019 онд гаргав (https://www.fda.gov/consumers/consumer-updates/fda-warns-about-stem-cell-therapies). 

Мөн ИБУИНХУ (Англи)-ын Эрүүл Мэндийн Яамнаас доорх мэдэгдлийг хийсэн (https://web.archive.org/web/20201020113115/https://www.nhs.uk/news/genetics-and-stem-cells/warning-on-free-online-stem-cell-therapy/).

## Судалгаа 
thumb|right|300px|Үүдэл эсийн бусад эсүүдэд хувиран өөрчлөгдөх боломжууд
Үүдэл эсийн судалгаа өргөжин тэлэхийн хэрээр судлагдаагүй маш олон асуудлууд гарч, мөн шинэ мэдлэг хуримтлагдсаар байна. Жишээлбэл, насанд хүрсэн (adult stem cell) хүний өөхний эдийн үүдэл эс (adipose stem cell) хөхний хорт хавдарын явцыг түргэсгэдэг (https://www.ncbi.nlm.nih.gov/pmc/articles/PMC3399703/), шулуун гэдэс, өндгөвч, түрүү булчирхайн хавдрууд болон бусад хоргүй хэлбэрийн хавдрыг түргэсгэх дэмжих хандлагатай байдaгийг судлан тогтоогоод байна (https://stemcellsjournals.onlinelibrary.wiley.com/doi/full/10.1002/stem.3050 2019 он).

Ангилал:Эсийн төрөл
Ангилал:Анагаахын ёс зүй
Ангилал:Хөгжлийн биологи
Чарли Вильянуэва

**Чарли Александр Вильянуэва** (, 1984 оны наймдугаар сарын 24-нд Нью-Йорк мужийн Куинс хотод төрсөн) — Америкийн мэргэжлийн сагсан бөмбөгчин бөгөөд Үндэсний сагсан бөмбөгийн холбооны «Даллас Маверикс» багийн тоглогч юм.

Түүний хоёр дахь иргэншил нь Доминикан.

## Товч намтар 
Вильянуэва Нью-Жерси мужийн Блэрстаун хотын дунд сургуульд Луол Денгийн хамт амжилттай тоглодог байв. Мужийн дунд сургуулийн дунд зохиогддог олон тэмцээнд түрүүлж байжээ. Коннектикутийн их сургуульд суралцаж байдаа хоёр улирал тоглосон. 

Вильянуэва 2004 онд NCAA-гийн аваргаар тодорч, улмаар 2005 онд драфтад оролцон Торонто Рэпторс багт очжээ. НБА-гийн эхний хоёр улирал тун сайн тоглолтыг үзүүлсэн Вильянуэва 2006 оны бүх оддын тоглолтын үеэр шинэ оддын халз тулаанд оролцож бэлгэдлийн багт нь нэрлэгдэж байлаа. 2006 оноос хойш Милуоки Бакс багт гурван улирал тоглох хугацаандаа 2008-2009 оны улиралд 16.2 оноо, 6.7 бөмбөг авалт дунджилж дээд үзүүлэлтээ тогтоожээ. 
Улмаар Детройт Пистонс багтай 2009 оны зургаадугаар сард таван жилийн 35 сая долларын гэрээ байгуулсан түүхтэй.

2014 оны есдүгээр сарын 23-нд «Даллас Маверикстай» гэрээлсэн.

## Лавлах холбоос 
## Цахим холбоос 
* Профайл - НБА
* Профайл - www.basketball-reference.com
* Цахим хуудас

Ангилал:1984 онд төрсөн
Ангилал:Доминиканы шигшээ багийн сагсан бөмбөгчин
Ангилал:АНУ-ын сагсан бөмбөгчин
Ангилал:Сагсан бөмбөгийн хүчний довтлогч
Ангилал:НБА-гийн тоглогч
Ангилал:Торонто Рэпторс багийн тоглогч
Ангилал:Милуоки Бакс багийн тоглогч
Ангилал:Детройт Пистонс багийн тоглогч
Ангилал:Даллас Маверикс багийн тоглогч
Ангилал:Доминиканчууд
Ларри Бёрд

(2004)]]

**Ларри Жо Бёрд** (, *1956 оны арванхоёрдугаар сарын 7-нд Индиана мужийн Уэст Баден Спрингс хотод төрсөн*) — Ирланд гаралтай америкийн сагсан бөмбөгчин бөгөөд Үндэсний сагсан бөмбөгийн холбооны Бостон Селтикс багийн түүхэн тоглогч билээ. Олимпын аварга (1992), НБА-гийн 3 удаагийн аварга (1981, 1984, 1986), улирлын 3 удаагийн үнэ цэнэтэй тоглогч (1984, 1985, 1986), бүх оддын бэлгэдлийн багт 10 удаа нэрлэгдсэн уртаас урт үргэлжлэх гуншинтай домогт 50 тоглогчийн нэг, хамгийн ашигтай (оноо авалт, бөмбөг авалт, дамжуулалт) тоглолтуудыг хийсэн арван тоглогчийн нэг Бёрд 1997—2000 оны хооронд Индиана Пэйсерс багийн дасгалжуулагчаар ажиллаж байв.

## Намтар 
Эцэг эх нь салж сарниж удалгүй өнчирч хоцорцгоосон хүүхдүүдийн отгон нь Ларри Бёрд байв. Индианагийн коллежийн багт байхаасаа сагсан бөмбөгийн спортоор үнэнхүү мандаж байлаа. 1978 оны драфтын №6 сонголтоор Бостон Селтикс багт элсэн, НБА дахь шинэ улиралдаа онцгой байж 82 тоглолтын дунджаар 21.3 оноо, 10.4 бөмбөг авалт, хасагдах шатны тоглолтуудад (9) 21.3 оноо, 11.2 бөмбөг авалт дунджилж оны шинэ тоглогчоор алдар нэрээ дэлхий дахинд түгээсэн юм. Бостон багийн хувьд Бёрд тэргүүтэй шижигнэсэн залуусынхаа ачаар 1980-1981 оны улиралд аварга цол хүртсэн билээ. Тэр өмнөх улирлын үзүүлэлтээ ахиулсан.

1980-1989 оны хооронд Лейкерс болон Бостон багуудын тулаан НБА-г үнэнхүү чимдэг байлаа. Үнэндээ хоёр багийн гэж яригдах ч түлхүүр тоглогчид нь байсан Бёрд, Мэжик Жонсон нарын ширүүн өрсөлдөөн байсан юм. Тэд бие биенийхээ тоглолтыг сайн мэднэ. Хоёр тоглогчийн аль нэг тааруу тогловол тэр баг НБА-гийн түрүү авах жишээтэй. Тэд бие биенээ хурцалсан спортын сайхан андууд. 1979 оны хасагдах шатны тоглолтонд Бёрд, Жонсоны багууд тунахад 121-103 харьцаагаар Бостон дийлэхэд Бёрд 34 оноо авч байсан бол хоёр дахь удаагийн өрсөлдөөн 1983-1984 оны улиралд шувтаргын тоглолтонд өрнөсөн. Долоо дахь тоглолтоор ялагчаа тодруулсан тус тоглолт 111-102 харьцаагаар Бостоны талд шийдэгдэхэд улирлын болон шувтаргын тоглолтын MVP Бёрд 20 оноо, 12 бөмбөг авалт хийж байжээ. Цаашлаад олон олон тулаанууд жинхэнэ дуулианууд тарьж байсан юм. Бостоны домогт тоглогч нэг тоглолтонд хамгийн дээд тал нь 60 оноо авч байсан ба нийтдээ 59 удаа трипл-дабл хийсэн үзүүлэлтээрээ түүхэнд айргийн тавд багтжээ.

Ларри Бёрд жижиг болон хүчний довтлогчийн байрлалд тоглодог байсан ба талбай дээр маш гярхай, байрлал сэлгэх хурд сайн, хамгаалалтанд түлхүү оролцдог, шидэлтийн хувь өндөр, цуцаа багатай, зан араншин тогтвортой гээд шилдэг тоглогчид байх ёстой бүхнээ өөртөө цогцлоосон зууны шилдэг цагаан арьст сагсан бөмбөгчин билээ.
 
## Эшлэл 
## Холбоос 
* Ларри Бёрд - DataBaseBasketball.com 
* НБА Профайл: Ларри Бёрд
* 
* Селтикийн супер хүн Лэрри Берд. Билл Симмонсийн бичвэр — *sports.ru*

Ангилал:1956 онд төрсөн
Ангилал:АНУ-ын шигшээ багийн сагсан бөмбөгчин
Ангилал:АНУ-ын олимпын аварга
Ангилал:Сагсан бөмбөгийн жижиг довтлогч
Ангилал:Сагсан бөмбөгийн хүчний довтлогч
Ангилал:Бүх оддын тоглолтонд оролцогч
Ангилал:НБА-гийн тоглогч
Ангилал:Америкчууд
Махан идэштэн

**Мах идэштэн** гэдэг нь биологийн нэр юм. Мах идэх гэдэг нь экологид байгаа биологийн харилцан үйлчлэл бөгөөд ан хийж байгаа организм буюу мах идэштэн нь өөрийн довтолж байгаа организм буюу олз идэшийг барьж хооллохыг хэлдэг.Жишээ: Тас шувуу нь махан идэштэн үхсэн амьтдын сэг зэмээр хооллодог.

ангилал:Биологи
Андре Драммонд

**Андре Жамал Драммонд** (, *1993 оны наймдугаар сарын 10-нд Нью-Йорк мужийн Маунт Вернон хотод төрсөн*) — Америкийн мэргэжлийн сагсан бөмбөгчин бөгөөд Үндэсний сагсан бөмбөгийн холбооны Детройт Пистонс багийн төвийн тоглогч юм.

## Коллеж 
Драммонд Коннектикутийн их сургуулийн багт тоглож байхдаа 2012 оны драфтад оролцсон юм.. Сагсан бөмбөгийн мэргэжилтнүүд түүнийг драфтын эхний тавд багтах магадлалтай хэмээн ярилцаж байсан гэхээр оюутнуудын дунд хэр сайн тоглолт үзүүлж байсныг нь илтгэж буй хэрэг юм..

## НБА 
2012 оны зургаадугаар сарын 28-нд Андре №9-өөр Детройт Пистонс багт очсон билээ.  улиралдаа тэрээр тоглолт бүрт дунджаар 20.7 минут тоглохдоо 7.9 оноо, 7.6 бөмбөг авалт, 1 бөмбөг таслалт болон 1.6 хаалт дунджилсан байна.

2014 оны гуравдугаар сарын 3-нд Драммонд Нью-Йорк Никс багийг 96-85 харьцаагаар хожсон тоглолтонд 26 самбар, 17 оноо, 3 хаалт, 2 бөмбөг таслалт хийсэн нь шилдэг тоглолт нь болсон юм.

## Эшлэл 
## Холбоос 
*NBA.com - Профайл
*Коннектикут - Намтар
*NBADraft.net - Профайл
*Scout.com - Профайл
*Rivals.com - Профайл
*ESPN.com - Профайл
*DraftExpress.com - Профайл

Ангилал:1993 онд төрсөн
Ангилал:АНУ-ын сагсан бөмбөгчин
Ангилал:Сагсан бөмбөгийн төвийн тоглогч
Ангилал:НБА-гийн тоглогч
Ангилал:Детройт Пистонс багийн тоглогч
Ангилал:Америкчууд
Грег Монро

**Грегори Кит Монро, бага** (, *1990 оны зургаадугаар сарын 4-нд Луизиана мужийн Харви хотод төрсөн*) — Америкийн мэргэжлийн сагсан бөмбөгчин бөгөөд Үндэсний сагсан бөмбөгийн холбооны Детройт Пистонс багт тоглодог.

## Товчхон 
Жоржтауны их сургуулийн багт хоёр жил тоглохдоо  бүсийн шилдэг шинэ тоглогчоор нэрлэгдэж, улмаар 2010 оны драфтын №7 сонголт болсон байдаг.

2011 оны тавдугаар сарын 4-нд НБА-гийн шилдэг шинэ тоглогчоор Гэри Нил тодрох үед Монро зургаадугаарт жагссан юм.

Түүнчлэн 2012 оны хоёрдугаар сарын 8-нд Холимог шинэ оддын тоглолтонд тухайн үед нэг баг байсан Брэндон Найтийн хамт амжилттай оролцож байлаа.

## Эшлэл 
## Холбоос 
* Жоржтаун
* Big East
* Профайл - НБА
* Шилдэг 50

Ангилал:1990 онд төрсөн
Ангилал:АНУ-ын сагсан бөмбөгчин
Ангилал:Сагсан бөмбөгийн хүчний довтлогч
Ангилал:Сагсан бөмбөгийн жижиг довтлогч
Ангилал:НБА-гийн тоглогч
Ангилал:Детройт Пистонс багийн тоглогч
Ангилал:Америкчууд
Йонас Йеребко

**Йонас Йеребко** (), 1987 оны гуравдугаар сарын 2, Бурос) — Шведийн мэргэжлийн сагсан бөмбөгчин бөгөөд НБА-гийн «Бостон Селтикс» багт тоглодог. Өмнө нь тэрээр шведийн «Планья Лулео», италийн «Биелла» багуудад тоглож байгаад 2009 онд драфтын №39-өөр НБА-д элссэн юм. Довтлогчийн байрлалд тоглодог. 

Эцэг нь Орос-Америк гаралтай хүн бөгөөд америкийн коллежийн багт тоглодог байв. 

Йеребко 2011 оны арванхоёрдугаар сарын 9-нд дөрвөн жилийн 18 сая долларын гэрээ байгуулж чаджээ. 

2015 оны хоёрдугаар сарын 15-нд солилцоогоор «Бостон Селтикст» элссэн.

## Лавлах холбоос 
## Гадны холбоос 
* Профайл - НБА

Ангилал:Шведийн шигшээ багийн сагсан бөмбөгчин
Ангилал:Шведийн сагсан бөмбөгийн улсын аварга
Ангилал:Сагсан бөмбөгийн хүчний довтлогч
Ангилал:Сагсан бөмбөгийн жижиг довтлогч
Ангилал:НБА-гийн тоглогч
Ангилал:Детройт Пистонс багийн тоглогч
Ангилал:Бостон Селтикс багийн тоглогч
Ангилал:Шведүүд
Ангилал:1987 онд төрсөн
Уилл Байнам

**Уилл Байнам** (, *1983 оны нэгдүгээр сарын 4-нд Иллиной мужийн Чикаго хотод төрсөн*) —Америкийн мэргэжлийн сагсан бөмбөгчин бөгөөд хамгийн сүүлд Үндэсний сагсан бөмбөгийн холбооны «Детройт Пистонс» багт байлаа. 

## Товч намтар 
Уилл Байнам Аризоны коллежоос Жоржиагийн технологийн коллежид шилжин суралцаж байв. 2005 онд драфтын сунгаанд оролцсон ч сонгогдож чадалгүй чөлөөт наймаагаар Бостон Селтикс багтай гэрээлсэн ч НБА эхлэхээс өмнө хөгжлийн лигийн Роанок Дэззл багт 1 жилийн гэрээгээр очсон юм. Энэ завсар Голден Стэйт Уорриорз багийн 15 тоглолтонд тусгай гэрээгээр тоглож байв.

2006 онд Байнам Израйльд Маккаби Тель-Авив багийн урилгаар хоёр жил тоглохдоо 2007 оны ЛАШТ-д нь түрүүлж байжээ.

2008 онд НБА-д эргэн ирж Детройт Пистонс багт тоглох болсон.

2014 оны аравдугаар сарын 17-нд «Бостон Селтикст» Жоел Энтонигоор солигдон ирсэн ч арван өдрийн дараа хасагдсан юм.

## Лавлах холбоос 
## Гаднын холбоос 
* Уилл Байнам - НБА

Ангилал:АНУ-ын сагсан бөмбөгчин
Ангилал:Сагсан бөмбөгийн холбон тоглогч
Ангилал:НБА-гийн тоглогч
Ангилал:Голден Стэйт Уорриорз багийн тоглогч
Ангилал:Маккаби Тел-Авив багийн сагсан бөмбөгчин
Ангилал:Детройт Пистонс багийн тоглогч
Ангилал:Америкчууд
Ангилал:1983 онд төрсөн
Хужанд

thumb|Тажикистан дахь байршил

**Хужанд** (тажикаар Хуҷанд гэж бичээд Хужа́нд гэж хэлдэг) хот бол Тажикистан улсын нийслэл Душанбегийн дараах хоёрдугаар том хот нь юм.

Хужанд хот одоо улсынхаа Согд аймгийн засаг захиргааны төв юм. Ферганы хөндийд Душанбегаас 200 км (авто замаар 341 км) зайтай оршдог. Хотын дундуур Сырдарья мөрөн урсдаг бол хойд талд нь Моголтау (монгол уул) уул, өмнөд талд нь Туркестаны (түрэг газрын) нуруу байна.

Персээр **Хоженд** (خجند) гэдэг байсан хот ЗХУ-ын **Ленинабад** хот болсон нь 1936 он. 1991 онд уугуул тажик нэрээ «Хужанд» хэмээн сэргээжээ.

1897 онд 3 түмэн хүн байсан бол 1989 онд 16 түмэн хүнтэй болж байв. Одоо 167 мянган хүнтэй. Хүй дүүргийг нийлүүлвэл 573 мянга болно.

## Цахим холбоос 
## Лавлах холбоос 

Ангилал:Согд аймгийн суурин
Ангилал:Эртний Грекийн хот
Родни Стаки

**Родни Норвелл Стаки** (, 1986 оны дөрөвдүгээр сарын 21-нд Вашингтон мужийн Сиэтл хотод төрсөн) — Америкийн мэрэжлийн сагсан бөмбөгчин бөгөөд Үндэсний сагсан бөмбөгийн холбооны «Индиана Пэйсерс» багт хамгаалагчаар тоглодог.

## НБА 
Родни үндсэндээ хамгаалалтын байрлалд тоглодог бөгөөд гол төлөв холбон тоглогчийн ажлыг хийдэг. Зүүн Вашингтоны их сургуулиас 2007 онд драфтлагдаж Детройт Пистонс багт элссэн. 2008 оны тавдугаар сарын 13-нд НБА-гийн холимог шинэ оддын II багт багтаах санал асуулгыг тэргүүлсэн билээ.  бол түүний нэг тоглолтод авсан дээд оноо юм. 

2014 оны долоодугаар сарын 21-нд «Индиана Пэйсерс» багтай нэгдсэн.

## Лавлах холбоос 
## Цахим холбоос 
* Родни Стаки - НБА
* Родни Стаки - Basketball-Reference.com

Ангилал:1986 онд төрсөн
Ангилал:АНУ-ын сагсан бөмбөгчин
Ангилал:Сагсан бөмбөгийн холбон тоглогч
Ангилал:Сагсан бөмбөгийн шидэгч-хамгаалагч
Ангилал:НБА-гийн тоглогч
Ангилал:Детройт Пистонс багийн тоглогч
Ангилал:Индиана Пэйсерс багийн тоглогч
Ангилал:Америкчууд
Жефф Тиг

**Жеффри (Жефф) Демарко Тиг** (, *1988 оны зургаадугаар сарын 10-нд Индиана мужийн Индианаполис хотод төрсөн*) — Америкийн сагсан бөмбөгчин бөгөөд Үндэсний сагсан бөмбөгийн холбооны Атланта Хокс багт холбон тоглогчийн байрлалд тоглодог.

## Замнал 
### Коллеж 
Жефф Тиг 2007-2008 оны улиралд "" чансааг  тоглолт бүрт 13,9 оноо авсан үзүүлэлтээр Жеймс Жонсон гэх тоглогчийн ард 2-рт эрэмбэлэгдэж байв. Дараа жилд Уэйк Форестийг 21 онооны дунджаар тэргүүлжээ.

### НБА 
2009 оны дөрөвдүгээр сарын 8-нд Уэйк Форест шилдэг тоглогч Тигээ 2009 оны драфтын сунгаанд оролцуулж 19-т эрэмбэлэгдэж, Атланта Хокс багийн эгнээнд элссэн юм.

Хокс 2014 оны гуравдугаар сарын 18-нд Торонто Рэпторс багтай нэмэлт цагийн төсгөлд 118-113 харьцаагаар хожсон тоглолтонд холбон тоглогч Тиг хувийн дээд оноо, 34 оноог авч байв.

## Хувийн амьдрал 
Жефф Тигийн төрсөн ах, дүү нар мэргэжлийн сагсан бөмбөгчид. Ах Дэвид Тиг Бразилийн лигийн нэгэн багт шидэгч-хамгаалагчаар тоглодог бол дүү Маркиз Тиг Бруклин Нетс багт холбон тоглогчоор тоглодог.

## Эшлэл
## Холбоос
* Жефф Тиг - НБА
* Жефф Тиг - ESPN
* Албан ёсны цахим хуудас

Ангилал:АНУ-ын сагсан бөмбөгчин
Ангилал:НБА-гийн тоглогч
Ангилал:Атланта Хокс багийн тоглогч
Ангилал:Сагсан бөмбөгийн холбон тоглогч
Ангилал:Америкчууд
Ангилал:1988 онд төрсөн
Пол Миллсэп

**Пол Миллсэп** (, *1986 оны хоёрдугаар сарын 10-нд Луизиана мужийн Монро хотод төрсөн*) — Америкийн мэргэжлийн сагсан бөмбөгчин бөгөөд Үндэсний сагсан бөмбөгийн холбооны Атланта Хокс багт тоглодог. 2006 оны драфтаар Юта Жаз багт анх элсэж байсан. Коллежийн АШТ-д гурав жил дараалан самбарын шилдэг байж түүхэн амжилтын эзэн болж байлаа.

## Товчхон 
### Юта Жаз 
НБА-д элссэн жилдээ сэтгүүлчид шилдэг шинэ тоглогчийн шагналыг Пол Миллсэп авна хэмээн таамаглаж байсан ч аваагүй юм. Улирлын бүх тоглолтонд Миллсэп 7 оноо, 5 бөмбөг авалт дунджилсан байна. 38 минут тоглохдоо 20 оноо, 17 самбар, 4 хаалт, 4 бөмбөг таслалт, 3 дамжуулалтыг хийсэн, нийт зургаан дабл-дабл хийсэн гэх мэт магтууштай олон тоглолтуудыг үзүүлж байсантай дээрх таамаг холбоотой. 2007-2008 оны улирал эхлээд л Кливленд Кавальерс багтай тоглож байхдаа 27 оноо авч удалгүй арванхоёрдугаар сард Орландо Мэжикийн эсрэг 28 оноо авч форм сайтайгаа харуулж байлаа. Харин оноо авалтын амжилтаа 2008 оны арванхоёрдугаар сард Бостон Селтикс багийн эсрэг авсан 32 оноогоор ахиулсан. Тэр 2006 оноос тасралтгүй 194 тоглолтонд оролцож, 2008 оны арванхоёрдугаар сарын 26-нд Даллас Мавериксийн эсрэг тоглолтонд бэртлийн шалтгаанаар анх удаа өнжсөн байдаг.

2008-2009 оны улиралд бэртэлтэй Карлос Бүүзерийн оронд гарааны тоглогч болсоноор үзүүлэлтүүд нь эрс өсч 15.5 оноо, 9.5 бөмбөг авалт дунджилжээ. Түүнчлэн 2010 оны арваннэгдүгээр сарын 9-нд Майами Хит багт 22 оноогоор хоцорч явсан тоглолтонд Миллсэпийн авсан 46 оноо нэмэлт цаг сунгатал гайхалтай эргэн ирэлт болж чадсан юм. Цаг дуусах мөчид 116-114 харьцаагаар Хокс хүндхэн ялалт байгуулсан байдаг билээ.

### Атланта Хокс 
Тэрээр Юта дахь долоон жилийн замналаа өндөрлүүлж, 2013 оны долоодугаар сарын 10-нд Атланта Хокс багтай хоёр жилийн гэрээ байгуулан элссэн. 2014 онд Бүх оддын тоглолтонд оролцсон.

2014 оны гуравдугаар сарын 18-нд Торонто Рэпторсийг мөн л нэмэлт цагт 118-113 хожсон Хоксийн тоглолтонд Миллсэп анхны трипл-даблаа (19 оноо, 13 самбар болон 10 дамжуулалт) хийсэн.

## Эшлэл
## Холбоос
* 
* Үзүүлэлт 
* Албан ёсны цахим хуудас 

Ангилал:АНУ-ын сагсан бөмбөгчин
Ангилал:НБА-гийн тоглогч
Ангилал:Бүх оддын тоглолтонд оролцогч
Ангилал:Атланта Хокс багийн тоглогч
Ангилал:Сагсан бөмбөгийн хүчний довтлогч
Ангилал:Америкчууд
Ангилал:1986 онд төрсөн
Ольхон арал

**Ольхон арал** (буриадаар: Ойхон) Байгал нуурын хамгийн том арал юм. Буриадын бүрэлдэхүүнд байсан уг арлыг 1937 онд Эрхүү мужид оруулжээ.

## Цахим холбоос 
* 

Ангилал:Байгал нуур
Ангилал:Азийн арал
Ангилал:Нуурын арал
Ангилал:Эрхүү мужийн арал
Кайл Корвер

**Кайл Эллиот Корвер** (, *1981 оны гуравдугаар сарын 17-нд Калифорни мужийн Лэйквуд хотод төрсөн*) — Америкийн сагсан бөмбөгчин бөгөөд Үндэсний сагсан бөмбөгийн холбооны Атланта Хокс багийн тоглогч юм. Түүнийг НБА-гийн түүхэнд гурван оноо шидэлтээр эхний 25-д багтах сайн шидэгч хэмээн тооцдог билээ.

## Товч намтар 
2003 оны драфтаар №51 сонголтоор Нью-Жерси Нетс багт хуваарилагдах байсан ч Филадельфия-76 багт шууд элсүүлсэн байдаг. 2007 оны арванхоёрдугаар сарын 26-нд Гордан Гиричекээр солигдон Юта Жаз багт элсэж, гурван улирал тоглоод Чикаго Буллз багт 2010 оны зун чөлөөт наймгаар гурван жилийн гэрээ байгуулан тоглох болсон юм. Энэ багт Корвер нилээд удаан хугацаанд сэлгээнд сууж бараг л "зэврэх" дөхсөн юм. Улмаар 2012 оны долоодугаар сарын 16-нд ижил байрлалын Кёрк Хайнриктай солигдон Атланта Хокс багт ирсэнээр тоглолтын хэв маяг нь бүрэн сэргэж эхэлсэн билээ. 2013 оны долоодугаар сарын 12-нд Хокс түүнд дөрвөн жилийн 24 сая долларын цалин олгож байхаар гэрээ байгуулав.

Корверын 127 тоглолт дараалан гурван онооны оновчтой шидэлт 2014 оны гуравдугаар сарын 5-нд зогсож, НБА-д нэгэн дээд амжилтыг шинэчлэн тогтоосон түүхтэй.

## Эшлэл
## Холбоос
*Sports-Reference.com Профайл

Ангилал:АНУ-ын сагсан бөмбөгчин
Ангилал:НБА-гийн тоглогч
Ангилал:Атланта Хокс багийн тоглогч
Ангилал:Сагсан бөмбөгийн шидэгч-хамгаалагч
Ангилал:Сагсан бөмбөгийн жижиг довтлогч
Ангилал:Америкчууд
Ангилал:1981 онд төрсөн
Жош Смит

**Жош Смит** (, 1985 оны арванхоёрдугаар сарын 5, Жоржиа, Коллеж Парк) — Америкийн мэргэжлийн сагсан бөмбөгчин бөгөөд НБА-гийн «Хьюстон Рокетс» багийн тоглогч юм. Түүний тоглодог байрлал нь хүчний довтлогч. "*J-Smoove*" хочтой.

## Намтар 
Жош ах дүү тавуулаа. Алдартай сагсан бөмбөгчин болох мөрөөдөлтэй Жош хүү дунд сургууль төгсмөгцөө Оак Хиллийн сагсан бөмбөгийн сургуульд элсэн суралцжээ.

Сургуулийн шигшээ багт өөрийгөө таниулж чадсан түүнийг 2004 оны драфтад сойж, «Атланта Хокс» баг сонгосон түүхтэй. Смитийн анхны улирал 9,7 оноо, 6,2 бөмбөг авалт, 2 хаалт дунджилсан гэсэн үзүүлэлттэй байв. Мөн тухайн улиралд слэм-данкийн тэмцээнд түрүүлжээ.

2008 оны наймдугаар сарын 8-нд маш сайн формтой байсан түүнийг «Мемфис Гриззлис» 58 сая доллараар элсүүлэхээр хөөцөлдсөн ч Атланта багт хэрэгтэй гээд явуулаагүй байдаг.

2010 оны хоёрдугаар сарын 2-нд «Оклахома-Сити Тандер» багтай тоглож байхдаа Жош Смит өөрийн 1000 дахь хаалтыг хамгийн залуудаа хийсэн тоглогч болж байв.

Харин 2013 оны долоодугаар сарын 10-нд «Детройт Пистонс» 54 сая долларын үнэтэй дөрвөн жилийн гэрээг Смиттэй байгуулжээ. 

«Хьюстон Рокетс» багтай гэрээлсэн 2014 оны арванхоёрдугаар сарын 16-ндаа «Мемфис Гриззлисийн» эсрэг (**117**:111, *нэм.ц*) 21 оноо, 8 самбар, 3 дамжуулалт хийжээ.

## Тоглолтын хэв маяг
Жош Смит бол уян хатан биетэй бөгөөд талбайн аль байрлалд хөрвөн тоглох чадвартай, ихэвчлэн будагтай талбайд тохож оноо цуглуулдаг тоглогч юм. Холын зайн шидэлтийг 30 хувьтай шиддэг байна. 

## Лавлах холбоос 
## Гадны холбоос 
* Жош Смит - НБА

Ангилал:1985 онд төрсөн
Ангилал:АНУ-ын сагсан бөмбөгчин
Ангилал:Сагсан бөмбөгийн хүчний довтлогч
Ангилал:Сагсан бөмбөгийн жижиг довтлогч
Ангилал:НБА-гийн тоглогч
Ангилал:Атланта Хокс багийн тоглогч
Ангилал:Детройт Пистонс багийн тоглогч
Ангилал:Хьюстон Рокетс багийн тоглогч
Эл Хорфорд

**Альфред Хоэль "Эл" Хорфорд Рейносо** (, *1986 оны зургаадугаар сарын 3-нд Пуэрто Плате хотод төрсөн*) — Доминиканы мэргэжлийн сагсан бөмбөгчин бөгөөд Үндэсний сагсан бөмбөгийн холбооны Атланта Хокс багийн тоглогч юм. Тэрээр төв болон хүчний довтлогчийн байрлалд тоглодог.

## Товчхон 
Драфтаар сонгосон Атланта Хокс баг нь дөрвөн жилийн 17.53 сая долларын цалин тогтоож өгсөн нь Эл Хорфордод урам өгч анхны улиралдаа 10.1 оноо, 9.7 бөмбөг авалт дунджилж байжээ. Улмаар 2010 оны арваанэгдүгээр сард гэрээгээ таван жилээр 60 сая доллараар сунгасан.

2013 оны арванхоёрдугаар сард өмнө авсан цээжний булчингийн бэртлээ сэдрээж 2013-2014 оны улирлыг өнжсөн билээ.

## Эшлэл
## Холбоос
* Профиль - НБА
* Үзүүлэлт - Basketball-Reference.com

Ангилал:Доминиканы шигшээ багийн сагсан бөмбөгчин
Ангилал:НБА-гийн тоглогч
Ангилал:Бүх оддын тоглолтонд оролцогч
Ангилал:Атланта Хокс багийн тоглогч
Ангилал:Сагсан бөмбөгийн хүчний довтлогч
Ангилал:Сагсан бөмбөгийн төвийн тоглогч
Ангилал:Доминиканчууд
Ангилал:1986 онд төрсөн
Деннис Шрёдер

**Деннис Шрөүдер** (, *1993 оны есдүгээр сарын 15-нд Доод Саксон мужийн Брауншвейг хотод төрсөн*) — Германы мэргэжлийн сагсан бөмбөгчин бөгөөд Үндэсний сагсан бөмбөгийн холбооны Атланта Хокс багийн тоглогч юм. Бостон Селтикс багийн Ражон Рондоийн тоглолтын хэв маягтай адилтгадаг.

## НБА 
Шрёдер 2013 оны зургаадугаар сарын 27-нд драфтын №17 сонголтоор Атланта Хокс багт очсон юм. Гэрээ нь долоодугаар сарын 11-нд албан ёсоор батлагдаж, драфтын бэлгэдэл болгон 17 дугаарын өмсгөлтэйгээр тоглохоор болжээ..

## Хувийн амьдрал 
Деннис Шрёдерийн эцэг герман, эх нь Гамби хүн ажээ. 2010 онд эцэг нас нөгчсөний дараахан сагсан бөмбөг хөөхөөр шийдсэн гэдэг..

## Эшлэл
## Холбоос
* Профиль на NBA.com 
* Видеоподборка моментов из матчей команды «Фантом Брауншвейг» 

Ангилал:Германы сагсан бөмбөгчин
Ангилал:НБА-гийн тоглогч
Ангилал:Атланта Хокс багийн тоглогч
Ангилал:Сагсан бөмбөгийн холбон тоглогч
Ангилал:Германчууд
Ангилал:1993 онд төрсөн
Элтон Брэнд

**Элтон Тайрон Брэнд** (, *1979 оны гуравдугаар сарын 11-нд Нью-Йорк мужийн Кортлендт Мэнор хотод төрсөн*) — Америкийн мэргэжлийн сагсан бөмбөгчин бөгөөд Үндэсний сагсан бөмбөгийн холбооны Атланта Хокс багт тоглодог.

## Замнал 
Урьд нь Чикаго Буллз, Лос-Анжелес Клипперс, Филадельфия Севенти Сиксерс болон Даллас Маверикс багуудад тоглож байв. 1999 оны драфтын нэгдүгээр сонголтоор Чикаго Буллз багт элсэж, 20.1 оноо, 10.0 бөмбөг авалт дунджилан Стив Фрэнсисийн хамт шилдэг  тоглогчийн шагнал хүртэж байлаа. 2002 болон 2006 онуудад Бүх оддын тоглолтонд оролцож байсан. Брэнд Лос-Анжелес Клипперс багт хоёр оронтой оноо, бөмбөг авалтын дунджыг улирал тутам авч ид гялалзаж үед Майами Хит багаас Клипперст 82 сая долларын гэрээ санал болгож байлаа. 2007-2008 оны улиралд зүүн борвио маш хүнд бэртээж, илааршсан ч Брэндийн тоглолтын идэвхи илт муудан муудсаар Даллас Маверикс багаас халагдаж ч байв.

АНУ-ын шигшээ түүнийг 1999-2006 оны хооронд тоглуулж байв.

## Эшлэл
## Холбоос
* Элтон Брэнд на официальном сайте НБА
* Статистика на Basketball-Reference.com

Ангилал:1979 онд төрсөн
Ангилал:АНУ-ын шигшээ багийн сагсан бөмбөгчин
Ангилал:НБА-гийн тоглогч
Ангилал:Бүх оддын тоглолтонд оролцогч
Ангилал:Атланта Хокс багийн тоглогч
Ангилал:Сагсан бөмбөгийн хүчний довтлогч
Ангилал:Сагсан бөмбөгийн төвийн тоглогч
Ангилал:Америкчууд
Шелвин Мэк

**Шелвин Мэк** (, *1989 оны дөрөвдүгээр сарын 22-нд Кентакки мужийн Лексингтон хотод төрсөн*) — Америкийн мэргэжлийн сагсан бөмбөгчин бөгөөд Үндэсний сагсан бөмбөгийн холбооны Атланта Хокс багийн хамгаалагч.

## НБА 
Мэк 2011 оны драфтаар Вашингтон Уизардс багт элсэж байв.

Тус багт тоглолт нь орон гаран байсан түүний хоёр ч удаа халж энэ хооронд хөгжийн лигийн Мэн Ред Клос багт тоглож байв. 2013 оны гуравдугаар сарын 6-нд Атланта Хокс түүнтэй 10 өдрийн гэрээ байгуулж, улмаар нэг жилээр үргэлжлүүлэн тоглуулахаар болжээ.

## Эшлэл
## Холбоос
* Профайл - www.nbadraft.net
* Профайл - Университета Батлера
* ДАШТ (19-) - Профайл

Ангилал:АНУ-ын сагсан бөмбөгчин
Ангилал:НБА-гийн тоглогч
Ангилал:Атланта Хокс багийн тоглогч
Ангилал:Сагсан бөмбөгийн шидэгч-хамгаалагч
Ангилал:Америкчууд
Ангилал:1989 онд төрсөн
Мазда

**Мазда** нь (яп. マツダ株式会社, англ. Mazda Motor Corporation) Японы автомашин үйлдвэрлэгч компани, Хирошима мужийн Фуку дүүрэгт байрладаг. 2007 онд тус компанийн нийт дэлхийн машин үйлдвэрлэл 1,3 саяд хүрч байсан, 2011 онд Мазда нь үйлдвэрлэлийнхээ хэмжээгээр дэлхийд 15-д орж байсан. 2012 онд 1,12 сая машин үйлдвэрлэсэн. 2011 оны нийт орлого 23,4 тэрбум ам.долл. 

Мазда анх 1920 онд Тоёо Корк Когёо компани нэртэйгээр байгуулагдсан.  


Ангилал:Японы аж ахуйн нэгж
Ангилал:Маркийн нэр
Ангилал:Хөрөнгийн биржид бүртгэлтэй аж ахуйн нэгж
Ангилал:Японы автомашин үйлдвэрлэгч
Режи Жексон

**Режи Жексон** (, 1990 оны дөрөвдүгээр сарын 16, Итали, Порденоне) — Америкийн мэргэжлийн сагсан бөмбөгчин бөгөөд НБА-гийн «Детройт Пистонс» багийн холбон тоглогч юм.

## Замналын товчоон 
### Коллеж 
Режи Жексон Бостоны их сургуулийн шигшээ багт тоглож байв.

2008-2009 оны улиралд 34 тоглолт бүрт 20,0 минут тоглохдоо 7,0 оноо, 3,3 бөмбөг авалт дунджилсан.

2009-2010 оны улиралд 31 тоглолт бүрт 30,1 минут тоглохдоо 12,9 оноо, 5,7 бөмбөг авалт дунджилсан.

2010-2011 оны улиралд 34 тоглолт бүрт 34,4 минут тоглохдоо 18,2 оноо, 4,3 бөмбөг авалт дунджилсан.

### НБА 
Режи Жексон 2011 оны драфтаар №24 сонголтоор Оклахома-Сити Тандер багт элссэн.

2014 оны нэгдүгээр сарын 16-нд Хьюстон Рокетс багтай тоглохдо 23 оноо, 6 бөмбөг таслалт, 4 дамжуулалт өгч багаа 104-92 харьцаагаар ялалт байгуулахад голлон оролцсон. Түүнчлэн тэр 2014 оны бүх оддын тоглолтон дундуурх ур чадварын тэмцээнд оролцож байв.

2015 оны хоёрдугаар сарын 19-нд «Юта Жаз» зэрэг гурван багийн хэлэлцээрээр «Детройт Пистонс» худалдагдсан.
## Тоглолтын хэв маяг 
Режи Жексон Расселл Уэстбрүүкийг бэртэлтэй байх үед гарааны тоглогчоор сайн тоглож, өөрийн чадварыг таниулж чадсан юм. Уэстбрүүкийн тоглолтын хэв маягтай төстэй. Жишээ нь, дамжуулалтаас илүү довтолгоонд голлон оролцдог, цуцаа багатай, будагтай талбайгаас цагирганд довтолж оноо авах нь олонтаа.
  
## Лавлах холбоос
## Гадны холбоос
* Профайл - www.nbadraft.net
* Профайл - Бостоны их сургууль

Ангилал:1990 онд төрсөн
Ангилал:АНУ-ын сагсан бөмбөгчин
Ангилал:НБА-гийн тоглогч
Ангилал:Сагсан бөмбөгийн холбон тоглогч
Ангилал:Оклахома Сити Тандер багийн тоглогч
Ангилал:Детройт Пистонс багийн тоглогч
Стивен Адамс

**Стивен Адамс** (, *1993 оны долоодугаар сарын 28-нд төрсөн*) — Шинэ Зеландын мэргэжлийн сагсан бөмбөгчин бөгөөд Оклахома-Сити Тандер багийн төвийн тоглогч. Адамс Питтсбургийн коллежоос 2013 оны драфтад оролцон Тандер багт 12 дахь сонголтоор элссэн.

## Гэр бүл 
Гэр бүлийнхэн нь сагсан бөмбөгийн мэргэжлийн тамирчин болоход бүхий л боломжоор тусалсан гэдэг.  нэгт, эх ондоо 18 хүүхдийн хамгийн бага Адамсын эх Тонга хүн ажээ. Ах, эгч нар нь жигд нуруулаг. Дундаж нь 1,83-2,06 метрийн өндөртэй. Олимпын хошой аварга, дэлхий 5 удаагийн аварга, бөөрөнцөг түлхэлтийн нэрт тамирчин Валери Адамсийн төрсөн дүү.

## Замналын товчоон 
Адамс 2013 оны долоодугаар сарын 12-нд Тандер багтай гэрээ байгуулсан. Сарын дараа багаа зуны лигт анх удаа аваргалахад, тэр дундаа шувтаргын Хьюстон Рокетс багийг 85–77 харьцаагаар хожсон тоглолтонд бүхий л боломжоо дайчилсан байдаг.

Тухайн оныхоо арваннэгдүгээр сарын 8-нд анхныхаа дабл-дабл (17 оноо, 10 бөмбөг авалт) хийсэн.

## Эшлэл
## Холбоос
* Профайл - Eurobasket.com
* Профайл - Питтсбург
* Профайл - ESPN

Ангилал:Шинэ Зеландын сагсан бөмбөгчин
Ангилал:Сагсан бөмбөгийн төвийн тоглогч
Ангилал:НБА-гийн тоглогч
Ангилал:Оклахома Сити Тандер багийн тоглогч
Ангилал:Шинэ Зеландчууд
Ангилал:1993 онд төрсөн
Перо Антич

**Перо Антич** (, *1982 оны долоодугаар сарын 29-нд Македоний БНУ-ын Скопье хотод төрсөн*) — Македоний сагсан бөмбөгчин юм. Тэрээр Атланта Хокс болон Македоний шигшээ багийн төвийн тоглогчийн байрлалд тоглодог.

## Замнал 
Тэр 11 настайдаа сагсан бөмбөгөөр ахынхаа тоглодог Работнички багийн дэргэд хичээллэж эхэлжээ. Анх 16 настайдаа тэмцээнд оролцож. 17 настайдаа АНУ руу коллежид элсэж суралцаж байв. 2001 оноос АЕК багт тоглох болж Грекийн аваргаар тодорч, сайн тоглолтыг үзүүлж байсан Антич дараа нь Сербийн Црвена Звезда болон болгарийн Лукойл багуудад тоглож байлаа. 2008 оны зун НБА-гийн Орландо Мэжик багийн бүрэлдэхүүнд багтан зуны лигт тоглож, Мэжикийн зүгээс үлдээх саналтай байсан Антич Оросын Локомотив Ростов багт очжээ. 2011 онд Европын АШТ-д Македоний шигшээд багтан оролцсон. Түүний дараа оросын Спартак Санкт-Петербург, грекийн Олимпиакос багуудад тоглож Евролигийн шилдгүүдийн эгнээнд багтаж байсан юм.

2013 оны долоодугаар сарын 25-нд НБА-гийн Атланта Хокс багтай гэрээ байгуулан элссэн. НБА-гийн шинэ улиралд сайн тоглолт үзүүлсэн Антич НБА-гийн холимог оддын тоглолтонд оролцох байсан ч бэртэлтэй байж таарсан билээ. 2014 оны нэгдүгээр сарын 22-нд Орландо Мэжиктэй тоглоход НБА-гийн анхны дабл-даблаа (10 оноо, 12 самбар) хийжээ.

## Эшлэл
## Холбоос
*Перо Антич - Спартак
*Перо Антич - Профайл

Ангилал:Умард Македоны шигшээ багийн сагсан бөмбөгчин
Ангилал:НБА-гийн тоглогч
Ангилал:Атланта Хокс багийн тоглогч
Ангилал:Сагсан бөмбөгийн хүчний довтлогч
Ангилал:Сагсан бөмбөгийн төвийн тоглогч
Ангилал:Умард Македончууд
Ангилал:1982 онд төрсөн
Кэрон Батлер

**Жеймс Кэрон Батлер** (, *1980 оны гуравдугаар сарын 13-нд Висконсин мужийн Расин хотод төрсөн*) — америкийн мэргэжлийн сагсан бөмбөгчин бөгөөд Үндэсний сагсан бөмбөгийн холбооны Детройт Пистонс багт тоглодог.

## Товчхон 
Кэрон Батлер жижиг довтлогчийн байрлалд ихэвчлэн тоглодог бөгөөд зарим үед шидэгч-хамгаалагчийн байрлалд тоглох нь бий. Коннектикут мужийн коллежоос 2002 оны драфтаар Майами Хит багт элсэж, замналынхаа туршид НБА-гийн аварга цолыг Даллас Маверикс багт байхдаа хүртэж, хоёр ч удаа (2007, 2008) бүх оддын тоглолтонд оролцож байсан туршлагатай тоглогч билээ.

2014 оны долоодугаар сарын 15-нд Оклахомад боломжийн тоглосон Батлер Детройт Пистонсод элсэв.  
## Эшлэл
## Холбоос
*NBA.com - Профайл
*Basketball-Reference.com - Профайл
*Yahoo! Sports - Профайл

Ангилал:1980 онд төрсөн
Ангилал:АНУ-ын шигшээ багийн сагсан бөмбөгчин
Ангилал:Бүх оддын тоглолтонд оролцогч
Ангилал:НБА-гийн тоглогч
Ангилал:Сагсан бөмбөгийн шидэгч-хамгаалагч
Ангилал:Сагсан бөмбөгийн жижиг довтлогч
Ангилал:Детройт Пистонс багийн тоглогч
Ангилал:Америкчууд
Марио Чалмерс

**Алмарио Вернард "Марио" Чалмерс** (, *1986 оны тавдугаар сарын 19-нд Аляска мужийн Анкориж хотод төрсөн*) — америкийн мэргэжлийн сагсан бөмбөгчин бөгөөд Үндэсний сагсан бөмбөгийн холбооны Майами Хит багийн тоглогч юм. Лигийн шилдэг холбон тоглогчдийн нэг. Миннесота Тимбервулвз багт 2008 оны драфтаар сонгогдож байв.

## Товчхон намтар 
Чалмерс Канзасын их сургуулийн багт 2008 онд Үндэсний коллежийн аварга болж байв. Драфтын №34 сонголтоор Миннесота Тимбервулвз багт хуваарилагдаж, Майами Хит багийн хөөцөлдлөгөөгөөр элссэн. 2008-2009 оны улирлын бүх тоглолтонд оролцож, 10.0 оноо, 4.9 самбар дунджилсан нь шинэ тоглогчийн хувьд сайн үр дүн юм.

2008 оны арваннэгдүгээр сарын 5-нд Майами Хит багийн түүхэнд нэг тоглолтонд хамгийн олон бөмбөг таслалт (9) хийсэн тоглогч болсон юм.

Түүний өмсгөлийн дугаар 6 байсан бөгөөд 2010 оны долоодугаар сард Леброн Жеймс ирж, 15 дугаартай болсон байдаг.

Чалмерс 2013 оны нэгдүгээр сарын 12-нд Сакраменто Кингз багтай тоглохдоо 10 удаа холын зайнаас амжилттай шидэж (багийн энэ төрлийн амжилтыг давтсан), нийт 34 оноо авсан нь түүний хувьд шилдэг үзүүлэлт.

"Супер Марио" хочит Чалмерс өөрийн нэрээр нэрлэсэн сангийн хүрээнд спортыг дэмжсэн хандивын арга хэмжээ тогтмол зохион байгуулж байдаг.

## Эшлэл
## Холбоос
* Үзүүлэлт - Basketball-reference.com

Ангилал:1986 онд төрсөн
Ангилал:Сагсан бөмбөгийн холбон тоглогч
Ангилал:АНУ-ын сагсан бөмбөгчин
Ангилал:НБА-гийн тоглогч
Ангилал:Майами Хийт багийн тоглогч
Ангилал:Америкчууд
Норрис Коул

**Норрис Коул** (, 1988 оны аравдугаар сарын 13, Охайо, Дейтон) — Америкийн мэргэжлийн сагсан бөмбөгчин бөгөөд Үндэсний сагсан бөмбөгийн холбооны «Нью-Орлеан Пеликанс» багт тоглодог. 2011 онд драфтын №28 сонголтоор «Чикаго Буллз» багаас «Майами Хит» багт шилжиж байв.

2015 оны хоёрдугаар сарын 19-нд «Финикс Санз» зэрэг гурван багийн хэлэлцээрээр «Нью-Орлеан Пеликанст» худалдагдсан.

## Лавлах холбоос
## Гадны холбоос
* 
* Үзүүлэлт - НБА
* Профайл - RuBasket.com

Ангилал:1988 онд төрсөн
Ангилал:Сагсан бөмбөгийн холбон тоглогч
Ангилал:АНУ-ын сагсан бөмбөгчин
Ангилал:НБА-гийн тоглогч
Ангилал:Майами Хийт багийн тоглогч
Ангилал:Нью-Орлеан Пеликанс багийн тоглогч
Ник Коллисон

**Николас Жон Коллисон** (, *1980 оны арванхоёрдугаар сарын 26-нд Айова мужийн Оранж Сити хотод төрсөн*) — америкийн мэргэжлийн сагсан бөмбөгчин бөгөөд Үндэсний сагсан бөмбөгийн холбооны Оклахома-Сити Тандер багийн төвийн тоглогч юм.

## НБА 
Коллисон 2004 онд драфтын №12 сонголтоор Сиэтл Суперсоникс багт элсэж, 2003-2004 оны улирал эхлэнгүүт хоёр гараа бэртээж байв. 2004 оны арваннэгдүгээр сард гараанд анх удаагаа гарч Лос-Анжелес Клипперс багийн эсрэг тоглож байв. Коллисоныг багийн дасгалжуулагч хүчний довтлогчийн байрлалд гарааны тоглогч болгосон нь шинэ тоглогчийн хувьд ихээхэн урам байсан нь лавтай. 2006-2007 оны улиралд 9.6 оноо, 8 самбар дунджилсан. Дараа улиралд нь 9.4 оноо, 9.6 самбар дунджилжээ. Ийнхүү тоглолт нь илт тогтворжих үед шинэхэн тоглогч Кевин Дюрантад байрлалаа алдсанаар түүний гараанд гарах нь илт багасан билээ.

## Эшлэл
## Холбоос
* Профайл - www.nbadraft.net
* Профайл - Бостоны их сургууль

Ангилал:1980 онд төрсөн
Ангилал:АНУ-ын шигшээ багийн сагсан бөмбөгчин
Ангилал:НБА-гийн тоглогч
Ангилал:Сагсан бөмбөгийн төвийн тоглогч
Ангилал:Сагсан бөмбөгийн хүчний довтлогч
Ангилал:Оклахома Сити Тандер багийн тоглогч
Ангилал:Америкчууд
Toonami

**Toonami**  
Үйл ажиллагаа эхэлсэн1997 оны 3 сарын 17
Эзэмшигч Амьдрал суваг
Улс Америкийн Нэгдсэн Улс
Цацагдах хүрээ Америкийн Нэгдсэн Улс
Төв Атланта, Жоржиа
Вебсайт http://www.toonami.com(http://www.toonami.com)

**Toonami** нь Америкийн Cartoon Network телевизийн бүтээл бөгөөд анхны цацалт 1997 оны 3 сарын 17-нд болж байв.

## Нэвтрүүлгийн жагсаалт
### 1990 онд
#### 1997 оны
#### 1998 оны
#### 1999 оны
### 2000 онд
#### 2000 оны
#### 2001 оны
#### 2002 оны
#### 2003 оны
## Мөн үзэх
* Cartoon Network
* Adult Swim
* Toonami хийсэн нэвтрүүлгийн жагсаалт

## Цахим холбоос 
* Албан ёсны сайт

Ангилал:АНУ-ын телевизийн суваг
Ангилал:Англи хэлээрх телевизийн суваг
Ангилал:1997 онд байгуулагдсан
Крис Андерсен

**Крис Андерсен** (, *1978 оны долоодугаар сарын 7-нд Калифорни мужийн Лонг Бич хотод төрсөн*) — америкийн мэргэжлийн сагсан бөмбөгчин бөгөөд Үндэсний сагсан бөмбөгийн холбооны Майами Хит багт тоглодог. "Бёрдмен" (, "хүн-шуваа") хочоороо олонд илүү танигдсан.

## Товчхон 
Крис Андерсен 1999 оны драфтад оролцсон ч сонгогдож чадаагүй юм. Улмаар Хятадын лигт нэг улирал тоглоод нутагтаа эргэн ирж, Нью Мексико Слэм, Фарго Мурхэд Биз зэрэг бие даасан лигийн багуудад тоглож байв. Түүний дараа НБА-гийн хөгжлийн лигт хэсэг тоглож байхдаа Денвер Наггетс багт дуудагдан 2001 оны арваннэгдүгээр сард гэрээ байгуулан элссэн байдаг. Дөрвөн жил энэ багт харъяалагдахдаа Нью-Орлеан Хорнетс багт хоёр удаа тоглож, 2004, 2005 онуудад цагирагт довтлох үзүүлбэрт амжилттай оролцож байжээ. "Бёрдмен" хочтой болсон Андерсен Майами Хит багт 2013 оны нэгдүгээр сарын 30-нд гэрээгээр ирсэн.

Тэр шивээсийн урлагийн хүндэлдэг тул хүзүү, цээж, хөл, гар гээд биеийн бүхий л хэсэгт олон өнгийн шивээсүүд хийлгүүлжээ.

## Эшлэл
## Холбоос
* Крис Андерсен - НБА

Ангилал:1978 онд төрсөн
Ангилал:Сагсан бөмбөгийн хүчний довтлогч
Ангилал:Сагсан бөмбөгийн төвийн тоглогч
Ангилал:АНУ-ын сагсан бөмбөгчин
Ангилал:НБА-гийн тоглогч
Ангилал:Майами Хийт багийн тоглогч
Ангилал:Америкчууд